Kamp by Donkieskraal & The Dunes – Jonker Adventures
Kamp by Donkieskraal & The Dunes
On: Feb 15Author: Henry JonkerCategories: Avonture, Buitelewe, Familie, Vriende 4 Comments
Moeilik om te dink ons is al in die 2de maand van 2019 en dit is +/- 3 maande wat ons familie laas gekamp het #SiesMan.
Die jaar gaan een spesifieke avontuur alles wat ons ook al aanpak oorheers. ŉ Bucket list item wat ek met alle mag wil af tick – duine ry van Luderitz tot Walvisbaai in Namibia. Ons is 4 gesinne wat vir 3 weke gaan toer, so die opwinding vir die trippie lê al vlak.
Ter voorbereiding word daar besluit om die voertuie se tone in die sand te druk by The Dunes naby Lambertsbaai. Dit is tyd om die Karoo se stof te verruil vir die Sandveld se sand.
Groot Jacques reël die nodige en kort voor lank trek ons een vir een Vrydaglaatmiddag by Donkieskraal in.
Donkieskraal is gelei op die plaas Sandberg. Geskiedenis vertel die storie dat donkies & perde tydens die Boer Oorlog (1899 – 1902) hier weg gesteek was tussen die rotse sodat die Britte hul nie kon konfiskeer nie.
Ons span vir die naweek was soos volg:
Groenewald’s (Jacques, Carlize & Rialé)
Laas’e (Paul, Marina, Munnik & Streicher)
Hugo’s (Lourens, Mariette, Josua & Loumari)
Laubscher’s (Frans & Lunay)
Jonker’s (ek, Marli, Jean & Lian)
Vrydae aande is maar altyd so ŉ oop-skop-deur kuiertjie. Die week se chaos & uitdagings is iets van die verlede en die opwinding om weer in die veld te wees moet net geblus word met ŉ koue of 4. Roosterkoeke & Cowboy kos (mince & bone) was op die menu vir die aand en mens kan nooit daarmee verkeerd gaan nie.
Saterdagoggend en die tyd vir praat is verby. Dit is nou duine toe en waar reputasies getoets gaan word. By The Dunes aangekom word al die voertuie se bande eers afgeblaas na 0.8 bar voor ons onder begeleiding die duine in geneem word.
Laaste en enigste keer toe die twee knape stil was haha
Jean & Lian se opwinding is iets om te beleef. Ek kry skaars tyd om op die radio te praat met die res van die konvooi, want die knape herhaal elke draai/bult waardeer ons gaan met opwinding & passie. Dit is wragtig soos ŉ reply opsie in my voertuig.
Al waaraan ek kan dink is: “moet net nie jou naam gat maak vandag nie Henry!”.
Die konvooi kom tot stilstand en ŉ oorsig & reëls van die oggend word verduidelik. Die wêreld is sommer al vroeg warm, maar dit pla nie die kinders wat orals rond hardloop nie.
Van hier af was die “blue print” van die oggend eenvoudig:
ons volg ons gids deur die duine tot by ŉ spesifieke plek
duine word aangepak met alles wat jy het oor en oor tot jy bo kom. Vir ander (ek) kom jy bo dan moet jy mooi vra dat iemand jou van die duin af trek
lesse word geleer en dit is NB, want dit is hoekom ons hier is
sodra almal bo, of oor die duin is herhaal ons weer #1 tot #3
Aai, en as jy regtig sukkel met punt #2 en jou vrou die stokke by jou vat en die duin die eerste probeerslag uit ry dan weet jy, jy sal NOOIT OOIT in jou leeftyd die einde daarvan hoor nie. Maak nie saak of jy klein Koala beertjies uit ŉ brandende bos red nie, jou reputasie is die van: “as jy weer sukkel liefie vra my en ek sal die kinders wys hoe om die duin uit te ry”. Mic dropped!
Terug by Donkieskraal en dit is ŉ “sprint” vir die swembad, om van die Sandveld hitte te ontsnap.
Laat middag en die vure word weer aangesteek. Elke duin word in diepte bespreek terwyl ŉ skaaprib sy plek langs die vuur kry. Kinders baljaar in die swembad en later is die hele spannetjie ook sommer in die swembad.
Manne is daai blou Gin?
Saterdae word daar altyd lank en aanhoudend gebraai. Eers word daar begin met ŉ varkrib en toe opgevolg met ŉ skaaprib, hoender sosaties , rushers & steak.
Sandveld het sy eie bekoring, maar mens as hy warm raak dan raak hy menslik warm. The Dunes is definitief ŉ moet as jy jou sand/duine ry vernuf wil opskerp. Die duine is nou nie die van Namibia nie, maar dit is nogsteeds ŉ avontuur op sy eie.
Ek dink elke man (ek definitief) het ŉ paar goed van sy voertuig geleer en almal dink al klaar aan Namibia se duine oor 4 maande.
Dankie vir ŉ puik naweek almal.
Kliek hier vir ŉ paar foto’s van die naweek se avontuur.
Donkieskraal, Lambertsbaai, The Dunes
February 15, 2019 at 2:58 pmReply
Great lees soos altyd Henry.
February 16, 2019 at 6:56 amReply
Henry. Jyt n gawe om n naweek se opwinding so mooi op skrif te stel. Dankie. So ‘herleef’ ons die naweek weer.
February 15, 2019 at 7:22 pmReply
Love jou stories Henry!
February 19, 2019 at 5:49 amReply
Ek kan sien dit was GROOT pret en lyk baie LekkeR
Leave a Comment to Lourens Cancel comment
← Kamp Google
→ Droogtehulp na Fraserburg
Family man | Hubby to @marlijonker | Wanna-be adventurer | Passionate about Africa & its people | New video on YouTube below 👇
Instagram post 2196728720195389813_221762163
Instagram post 2196457947799190619_221762163
Instagram post 2194944955097991374_221762163
Instagram post 2191506458647324734_221762163
Instagram post 2191385500825676788_221762163
Instagram post 2190580312921358754_221762163
Instagram post 2190046056310849214_221762163
Instagram post 2186889004327372650_221762163
Instagram post 2186383851732146483_221762163
Instagram post 2182600772580490770_221762163
Instagram post 2180619905704193412_221762163
Instagram post 2180414915899302299_221762163
Instagram post 2179268719158759291_221762163
Instagram post 2177619174248179030_221762163
Instagram post 2177545680437370118_221762163
Instagram post 2176357858124667312_221762163
Instagram post 2176062561364448171_221762163
Instagram post 2175416815052927195_221762163
Excited to be invited as a speaker with Springbok legends @Pierrespies8 & Wynand Claasen and #ecommerce expert… https://t.co/k9AKcA5T65yesterday
RT @TellaTaleMedia2: We are proud to be part of this growth and have all the confidence in you and the entire team at @ClikitMedia as we ex…yesterday
As we heading to the end of the year it seems the pace of new business is just picking up. Our expansion into East… https://t.co/7WAzdALbYgyesterday